-Այո՛, շոու-բիզնես մուտք գործելու ցանկություն կա, հիմա աշխատում եմ այդ ուղղությամբ: Կարծում եմ` ինչ-որ կերպ պետք է վաստակել օրվա հացը, իսկ ուրիշ աշխատանք անելիս ինձ չեմ պատկերացնում: Ամենալավը ինձ մոտ երգ գրելն ու կատարելն է ստացվում, ուստի ձգտում եմ այդ ուղղությամբ շարժվել: Ինչ վերաբերում է իմ ներկայացրած ժանրին, ապա, իհարկե, դրա պահանջարկը կա: Մինչեւ հիմա Հայաստանում ակտիվ կերպով հանդիսատեսին հրամցվել է ռաբիսը, փոփը, իսկ մյուս ժանրերում հատուկենտ կատարողներ են երեւացել, որոնք հնարավորություն էլ չեն ունեցել իրենց աշխատանքի շնորհիվ գումար վաստակել: Հիմա եթե ամեն բան նորմալ դասավորվի, գուցե իրավիճակ փոխվի: